Foto: Nazanin Tabatabaee Yazdi/TIMA, via Reuters AQShning o‘ttiz oltita bazasi Eron zarbasi yetadigan masofada joylashgan, dedi Eron milliy xavfsizlik va tashqi siyosat qo‘mitasi boshlig‘i Mujtabo Zulnur. "Agarda amerikaliklar mintaqadagi boshqa davlatlarda joylashgan kuchlarimizni nishonga oladigan bo‘lsa, amerikaliklarni nishonga olish biz uchun yanada oson bo‘ladi", - deya uning so‘zlaridan iqtibos keltirmoqda Mehr nashri. 3 yanvarga o‘tar kechasi Bag‘dod aeroporti hududida AQSh aviazarbalari oqibatida Islom inqilobi muhofizlari korpusi (IIMK) tarkibidagi «Al-Quds» maxsus bo‘linmasi qo‘mondoni general Qosim Sulaymoniy halok bo‘ldi. Eron oliy yetakchisi Oyatulloh Ali Xominaiy Iroqda general Qosim Sulaymoniy o‘ldirilgani sababli mamlakatda 3 kunlik milliy motam e’lon qildi va AQShdan buning uchun qasos olinajagini ma’lum qildi.